PQS โชว์กำไรโตต่อเนื่อง 3 ปี พร้อมเทรด SET เสริมทัพแกร่ง
PQS โชว์รายได้-กำไรโตต่อเนื่อง 3 ปี พร้อมเทรด SET เสริความแข็งแกร่งทั้งฐานะเงินทุนและธุรกิจ 
PQS โชว์รายได้-กำไรโตต่อเนื่อง 3 ปี พร้อมเทรด SET เสริความแข็งแกร่งทั้งฐานะเงินทุนและธุรกิจ 
18 ม.ค. 2566

นายเสกสรรค์ ธโนปจัย ประธานเจ้าหน้าที่บริหาร บริษัท ฟิน พลัส แอดไวเซอรี่ จำกัด ในฐานะที่ปรึกษาทางการเงิน บริษัท พรีเมียร์ควอลิตี้สตาร์ช จำกัด (มหาชน) หรือ PQS ผู้ผลิตแป้งมันสำปะหลังชั้นนำในภาคตะวันออกเฉียงเหนือ ที่มีความเชี่ยวชาญด้านการผลิตแป้งมันสำปะหลังกว่า 20 ปี กล่าวว่า หลังจาก ก.ล.ต.นับหนึ่งไฟลิ่ง PQS เมื่อวันที่ 13 ม.ค.66 และก.ล.ต. ออกหนังสืออนุญาตเสนอขายหุ้น PQS เมื่อวันที่ 16 ม.ค.66 ขณะนี้มีความพร้อมสำหรับเข้าจดทะเบียนในตลาดหลักทรัพย์แห่งประเทศไทย (SET) เพื่อเพิ่มความแข็งแกร่งทั้งฐานะเงินทุนและความแข็งแกร่งในธุรกิจ
ด้านนายสมยศ ชาญจึงถาวร รองประธานกรรมการและประธานกรรมการบริหาร และนายรัฐวิรุฬห์ ชาญจึงถาวร ประธานเจ้าหน้าที่บริหารและกรรมการผู้จัดการ PQS โชว์จุดเด่น คือ ความเชี่ยวชาญและมีประสบการณ์ในอุตสาหกรรมผลิตแป้งมันสำปะหลัง และมีโรงงานใน จ.มุกดาหาร และจ.สกลนคร ที่อยู่บนทำเลที่อุดมไปด้วยวัตถุดิบมันสำปะหลังคุณภาพจากเกษตรในพื้นที่ ส่งผลให้วัตถุดิบมีความสดใหม่อยู่เสมอ ทำให้สินค้าแป้งมันสำปะหลังที่ผลิตมีคุณภาพตรงตามมาตรฐานที่กำหนดไว้ในระดับสากล ส่วนผลการดำเนินงานย้อนหลัง 3 ปี นับจากปี 2562-2564 เพิ่มขึ้นต่อเนื่อง ดูจากรายได้รวม 1,255.70 ล้านบาท, 1,282.05 ล้านบาท และ 2,254.03 ล้านบาท ตามลำดับ และกำไรสุทธิ 65.75 ล้านบาท, 82.09 ล้านบาท และ 313.82 ล้านบาท ตามลำดับ ซึ่งเห็นได้ว่าเพิ่มขึ้นตามทิศทางเดียวกันกับการเพิ่มขึ้นของปริมาณการขาย